XXII 
IH], C. Coloniae provincia Namaqua Parva. 
Ab Ort. montibus et Camiesbergen et, quibuscum cohaerent, 
quosque cireumivit nec intravit Drégeus, Karreebergen defendi- 
tur. Ad Occ. deserto arenoso a mari separatur. Quibus ad A. 
ct S. amnibus limitetur, dictum est. Antecedente clivosior, 800 
— 2000 ped. alta, minusque carroidea est, Stoebes Rhinocerotis 
jam feracior. Quas plantas illi deesse diximus, huic etiam de- 
sunt. In universum autem utriusque flora diversissima est, 
IH, D.. Clivosior pars provinciarum Stellenbosch et Cap. 
Ab antecedente regione amplo diremta hiatu, quem arena 
hie latior replet, inter montes Piquetberg et Cardowberg incipit, 
longoque illi montium jugo, quod a Winterhoeksberg usque ad 
Hanglip continuari supra (sub IIT, A, e) retulimus, subjecta est. 
Ad Occ. regione arenosa inferis (sub HY, E, b) describenda 
definitur. 
Ejusdem naturae, sed campis arenosis ab illa sejunctae sunt 
radices montis Tl'afelberg. Quare utramque regionem minoribus 
tantum literis distinguamus. 
IH, D, a. Regio inter Piquetberg et Baai False. 
Hic demum copiosissime erescit Stoebe Rhinocerotis, fru- 
ticulus totius Africae australis maxime socialis, nec tamen adeo 
dense stipatus, ne varia gramina frideas Orchideas Oxalideas Cy- 
phia Mierolomata aliasque plantas minores intercedere patiatur. 
Supra 1000 ped. hic non ascendit, qua de causa altiora ad regio- 
nem montanam (HIE, A, e) duximus. Jtaque hujus nec illius re- 
gionis sunt montes Kanonenberg, Dassenberg, Tygerberg, alii, 
qui 1000 ped. altitudinem haud excedunt. 
III, D, b. Radices montis Tafelberg. 
Altitudo supra mare eadem statuatur. Stoebe Rhinocerotis 
aratro propulsa exulasse nec ab initio defuisse veri simile. est. 
Sed lhwie regioni propria est arbor, .«Leucadendron argenteum, 
alütudinis adhue minus patiens. 
